Aròld I de Danimarca

L'Aròld I Gormson Dentbloeu de Danimarca (ingles: Harald Bluetooth Gormson; danes: Harald Blåtand; nors antich: Haraldr blátönn; norveges: Harald Blåtann), l'è nassuu in del 935, fioeu del Rè Gorm el Vegg e de Thyra (ciamada anca Thyre Danebod), e l'è mort in del 985 (o fòrsi in del 986). L'ha governaa come Rè de Danimarca a partì del 958.

L'Aròld I el se pò ciamà Arald Dencbloeù in version lombarda. El soranòmm el vegn de dò paròll danes: blå, ch'el voeur dì "de pell scura", e tan, "òmm grand e gròss", che insemma sònnen comè Blåtand "denc bloeu". Anca perchè in del paes di vichingh, biond de cavej e ciar de pell, on òmm scur compagn de l'Aròld el pareva pròppi compagn de on denc de color bloeu in mezz a tanti bianch. On'altra manera de spiegà el sò soranòmm l'è ch'el fudess golos de mirtill,de la Wikipedia toscana o anca la constatazion che luu el gh'aviss minga voeuja de fà la guerra, ma ch'el preferiss giugà de diplomazia.de la Wikipedia inglesa

L'Aròld el s'è convertii a la religion cristiana insemma a tut el sò pòpol. L'è anca regordaa per vegh unificaa (anca se per pòcch temp) el Regn de Danimarca con quell de Norvegia e Svezia (indovè che l'ha governaa per on quaj ann intorna al 970) sòtta on'uniga coròna. L'è per chel motiv chì che la tecnologia Bluetooth l'è stada ciamada compagna de luu.

Ona quaj font stòrega la dis che el Sweyn, el sò fioeu, l'ha traa giò del sò trònn in manera violenta.Anderson Poul, The Mother of the Kings; el tratta del Rè de Norvegia Enrigh Ascia de Sangh (Erik Bloodaxe in ingles) e de la sò fameja, ma ona sezion del liber la parla anca de la Danimarca. L'Aròld I l'è descrivuu compagn de on giovin ambizios che l'ha mettuu diversi fazion vichingh in guerra l'ona con l'altra.

 Referenz 

Categoria:Re de Danimarca
Categoria:Re de Norvegia
Categoria:Re de Svezzia
Categoria:Nassud in del 935
Categoria:Mort in del 986